E Nomine

**E Nomine** (priešinga frazei  'vardan kažko') – vokiečių muzikinis projektas, 1999 m. sukurtas prodiuserių Christian Weller ir Friedrich Graner. Jų muzika, kurią patys prodiuseriai pavadino *monumentine šokių muzika*, yra transo bei techno muzikinių stilių su grigališkuoju giedojimu derinys. Vokalinė dalis atliekama vokiečių filmų įgarsintojų *Christian Brückner* ir *Rolf Schult*, chorai – Berlyno vokiečių operos.

Daugelyje *E Nomine* kūrinių (pvz., *Vater Unser, Das Omen*) fone skamba lotyniškos giesmės bei elektroninė muzika, o vokalistas skaito ištraukas iš Naujojo Testamento, maldas ar kitus mistinius tekstus. Dalyje dainų vokalistas tik įsiterpia į giesmę ar dainą (pvz., *Espiritu del Aire, Per L’Eternita*).

2012 metais E Nomine grupės įkūrėjai Weller ir Graner pradėjo naują projektą pavadinimu *Schlafes Bruder*. Tai sunkiojo roko grupė, kuri, kaip ir jos pirmtakas, naudoja lotyniškas giesmes, maldas. Jų pirmojo albumo "*Heute War Gott Nicht Hier" *(išleistas 2013 metų kovo 22 dieną) pagrindinė tema – kryžiaus žygiai. Į albumą taip pat yra įtrauktos neoficialios E Nomine dainos *Heilig* ir *Excalibur.* 

## Tematika
Praktiškai visiems *E Nomine* kūriniams būdinga okultistinė, mistinė atmosfera, blogio ir gėrio priešprieša. Pirmajame albume *Das Testament* kūriniai išskirtinai krikščioniškos tematikos, dalį jų sudaro maldos (Tėve mūsų, Sveika Marija, 23 Psalmė) ar, pavyzdžiui, Dekalogo įsakymai, ištraukos iš Evangelijų. Nors tematika krikščioniška, muzikos tokia pavadinti negalima (nemaža agresyvių ar „šėtoniškų“ vokalų). Albume *Finsternis* („tamsa“) dominuoja itin tamsūs, „demoniški“ kūriniai, jų tematika: inkvizicija, egzorcizmas, apokalipsė, vilkolakiai, vampyrai, savižudybė. *Die Prophezeiung* tiek stiliumi, tiek tematika kūriniai įvairesni, nemažai skaidrių moteriškų vokalų, kurie suteikia dainoms šviesumo. Didžioji dalis kūrinių skirta epams, mitologijai, pranašystėms (Nibelungų žiedas, Juodoji Saulė, Zodiakas, Asgardas ir kt.).

## Įgarsintojai
* Deutsche Oper Berlin
* Ralf Moeller (*Schwarze Sonne*)

### Sinchroniniai kalbėtojai

## Diskografija

# *[[Das Testament]]* (1999 m.)
# *[[Finsternis]]* (2002 m.)
# *[[Die Prophezeiung]]* (2003 m.)
# *[[Das Beste aus… Gottes Beitrag und Teufels Werk]]* (2004 m.)

Taip pat internete yra netikra neva naujo albumo *Das Dunkle Element* versija, kurią iš tiesų sudaro retesnės *E Nomine* dainos ir naujausias singlas *Heilig*.

## Singlai

! Metai
! Kūrinio pavadinimas
! Albumas, kuriame yra kūrinys
|-----
| 1999
| „Vater Unser“
| Das Testament
|-
| 2000
| „E Nomine (Denn sie wissen nicht was sie tun)“
| Das Testament
|-----
| 2001
| „Mitternacht“
| Finsternis
|-
| 2002
| „Das Tier in Mir (Wolfen)|Das Tier in mir (Wolfen)“
| Finsternis
|-----
| 2003
| „Deine Welt“
| Die Prophezeiung
|-
| 2003
| „Das Omen im Kreis des Bösen“
| Die Prophezeiung
|-----
| 2003
| „Schwarze Sonne“
| Die Prophezeiung
|-
| 2004
| Vater Unser Part II (Psalm 23)
| Das Beste aus… Gottes Beitrag und Teufels Werk
|-----
| 2005
| „Das Böse“
| Finsternis
|-----
| 2008
| „Heilig“
| -
|}

## Videoklipai

*E Nomine* yra išleidusi 6 videoklipus. Visuose juose, išskyrus *Schwarze Sonne* pagrindinis aktorius yra *Senad Fuerzkelper Giccic*. Klipus taip pat galima laikyti vienos istorijos dalimi, kadangi kiekviename klipe galima įžvelgti senesnio klipo motyvų.

* *Vater Unser* – vaizduojamas kunigas tamsioje senovinėje bažnyčioje, sakantis maldą Tėve mūsų. Pas jį išpažinties ateina samdomas žudikas. Vėliau vaizduojama istorija kaip šis žudikas su sėbrais važiavo nužudyti žmogaus, tačiau jo šūviai nepaveikė. Žiūrėti
* *E Nomine (Denn sie wissen nicht was sie tun)* – vėl vaizduojamas kunigas, bažnyčioje skaitantis ištraukas iš evangelijos, už jo nugaros gieda choras. Toliau rodomas tas pats nemirtingasis vyras, tačiau jį suima agentai. Vaizduojamas teismo procesas su alegorija į Jėzaus nukryžiavimą: kaltintojas reikalauja nužudymo, advokatai ir teisėjai nemato jokių galimybių teisiamąjį apginti. Žmonės vienas kitam perduoda pistoletą, jį gavęs budelis šauna į kaltinamąjį, o tas iškeliauja į dangų bei vėliau apsireiškia kunigui Žiūrėti 
* *Mitternacht* – tamsi audringa naktis, senoviniame pastate, tarp įvairių magiškų daiktų vaizduojamas knygą vartantis vyriškis. Netrukus jis karieta leidžiasi į kelionę po tamsų mišką ieškodamas moters pavidalo šmėklos. Ji užburia nakties keliautoją, o netrukus kartu su šmėkla į magišką dėžutę jį uždaro kitas netikėtai pasirodęs vyras. Žiūrėti
* *Das Tier In Mir Wolfen* – vaizduojamas vienišas piemuo tamsiame miške. Vyriškis, kuris buvo užburtas klipe *mitternacht*, dabar paverstas vilkolakiu ir žmonių įkalintas. Tačiau jam pavyksta išsivaduoti ir užpulti piemens saugomus gyvulius. Vėliau jis įsiveržia į namą, kuriame puotauja žmonės, nusilenkęs merginai virsta vilku ir pasprunka į mišką. Žiūrėti
* *Das Omen* – vyriškį, keliaujanti tiltu paslapčiomis užpuola ir užmigdo dvi moterys. Jos jį nugabena į satanistinę orgiją. Žiūrėti
* *Deine Welt* – kalnų oloje, prie krioklio gyvena magas, keliantis katastrofas žemėje ir jomis besidžiaugiantis. Tačiau pasirodęs kitas vyriškis iškviečia jį į kovą. Jis atima iš mago jo magišką dėžutę ir įmeta upėn. Žiūrėti
* *Schwarze Sonne* – priešingai nei kituose klipuose, šio pagrindinis veikėjas Ralf Moeller. Jis vaizduojamas sugriautame mieste. Čia nusileidusios specialiosios pajėgos randa magišką rutulį, tačiau Moeller pavyksta jį atkovoti. Žiūrėti

## Nuorodos
* Oficiali svetainė 
* E Nomine dainų žodžiai ir vertimai 
* 
* ''Schlafes Bruder'' oficiali svetainė